open-index/open-wikipedia-markdown huggingface dataset:
Demi Lovato

**Demetria Devonne Lovato** (lahèr è tangghâl 20 Agustus 1992) panèka panyanyi, panolès laghu, bân aktris kalonta sè asalla ḍâri Amèrika. Lovato èkennal lowas sajjhâk amaèn fèlem Disney Channel *Camp Rock* bân amolaè karir musik lèbât "This Is Me" sè suksès maso' nominasi *Billbord*. 

## Kaoḍi'ân
Lovato lahèr tangghâl 20 Agustus 1992 è Alburquerque, New Mexico, ḍâri pasangan Dianna De La Garza bân Patrick Martin Lovato, sarta anḍi' tarètan kanḍung bân tarètan bâllun. Lovato jâ-rajâ è Dallas, Texas, bân amolaè kalakowan akting ḍâri ghi' kènè' è *Barney & Friends.* Lovati jhughân ngembhângngaghi kamampowan musik sajjhâk ghi' kènè'. Lovato nempo pamolangan bânnè è sakola'an, tapè ajhâr è romana dhibi', karana toman èlasalaè sareng kancana. Salaèn aktif neng lakona mènangka artis, Lovato jhughân aktif nyowara'aghi isu anti-panidhâsân lèbât panampilan è bânnyaan orèng

## Lako
È taon 2007 bân 2008, Lovato aperran dhâddhi Charlotte Adams è serial panḍâ' *Disney Channel* sè ajuḍul *As the Bell Rings*. Lovato jhughân noro'è audisi ka'angghuy fèlem tivi *Disney Channel,* juḍulla *Camp Rock* bân tapèlè dhâddhi pamerran otama mènangka panyanyi sè pènter, anyama Mitchie Torres.

## Fèlem
Fèlem sè ètoro'è Lovato, antara èngghi è bâbâ ka'ḍinto:

* *As the Bell Rings* (2007-2008)
* *Camp Rock* (2008)
* *Sonny with a Chance* (2009-2011)
* *Princess Protection Program* (2009)
* *Camp Rock 2: The Final Jam* (2010)
* *Demi Lovato: Stay Strong* (2012)
* *The X Factor* (2012-2013)
* *Smurfs: The Lost Village* (2017)
* *Demi Lovato: Simply Complicated* (2017)
* *Charming* (2018)
* *Demi Lovato: Dancing with the Devil* (2021)
* *The Demi Lovato Show* (2021)
* *Child Star* (2024)

## Sombher
Fitri Ayu

**Fitri Ayu Maresa** (lahèr è tangghâl 20 Junè 1985) panèka sala sèttong artis bân moḍel kabhângsa'an Inḍonèsia.

## Filmografi

### Film

### Televisi

#### Film televisi

* *Petaka Gincu Pemikat (2014) Aperran dhâddhi Sri*
* *Rahasia Jamu Gendong Nenek (2014)*
* *Azab Agen Haji Penipu (2014)*
* *Biarkan Aku Haḍir Ḍihatinya (2015)*
* *Azab Suami* *Ḍzolim (2015) Aperran dhâddhi Putri*
* *Karma Anak Pembawa Lari Uang Arisan (2015) Aperran dhâddhi Sarah’*'
* *Istri Soleha Yang Teraniaya (2015)*
* *Tulah Penjal Siomay Yang Curang (2015) Aperran dhâddhi Sekar*
* *Putri yang* *Ḍisingkirkan Aperran dhâddhi Ḍinḍa*
* *Harta Membawa* *Ḍuka (2015) Aperran dhâddhi Mirna*
* *Aku Sering* *Ḍibohongi Suamiku (2015)*
* *Beri Aku Kesempatan Memperbaiki Kesalahanku (2016) Aperran dhâddhi Ema*
* *Anak Jalanan Itu Anakku (2016) Aperran dhâddhi* *Ḍiana*
* *Situ Patenggang (2016)*
* *Surga Untuk Anak Yang Merawat Ibu (2016) Aperran dhâddhi Eva*
* *Karena Istri, Ayah Kanḍungku Jaḍi Kuli (2016) Aperran dhâddhi Seila*
* *Cermin Kehiḍupan: Masuk Surga Terbelenggu Rantai (2016)*
* *Menantu yang Soleh (2016) Aperran dhâddhi Fitri*
* *Terbukanya Pintu Maaf* *ḍi Hari Raya (2016) Aperran dhâddhi Karin*
* *Gara Gara Mahar Seharga Mobil (2017) Aperran dhâddhi Sanḍra*
* *Nenek Penjual Kerupuk Yang Buta (2017)*
* *Preman Pensiun: Kesempatan Keḍua (2020)*

## Sombher
Nadia Vega

**Nadia Vega** (lahèr 12 Dèsèmber 1987) panèka aktor, musisi, bân pangosaha asal Inḍonèsia. 

## Karir
Salaèn abintangè è pan-bârâmpan filem,  Nadia jhughân aperran è sèrial tivi dâri Rapi Films, bân jhughân mènangka bintang iklan. Ta' coma èkting, Nadia jhughân bâdâ è dhunnya musik hiburân kalabân makalowar 2 album  bân 1 singgel. Nadia Vega noro' aghâbây *soundtrack* filem bân sèrial tivi tor iklan sè ètayangaghi è Indonèsia, Singapura bân Malaysia. Menangka sala sèttong artis sè bâdâ è dhunnya musik, salèrana mabâdâ'aghi tur mènangka DJ  bân panyanyi, akolaborasi sareng rèng-orèng sala sèttonga èngghi panèka Angger Dimas. Sa'ellana aktif è dhunnya hiburân, Nadia Vega ngallè dhâddhi pangosaha è taon 2015 kalabân aghâbây perusahaan kènè' sè partama è Indonèsia sè abâdâ è sèktor karaddhinan.  Ngallè ka Eropa,  Nadia Vega jhughân amolaè usaha kaduwâ'na ta' abit sa'ellana jârèya. 

## Filmografi

### Filem

## Sombher
Fitrie Rachmadhina

**Fitrie Rachmaḍhina** (lahèr è tangghâl 26 Juli 1985) panèka sala sèttong artis asal Inḍonèsia. Fitrie molaè alako aktingnga dhâddhi aktris sinetron è taon 2005.

È bâkto lakona dhâddhi artis sinetron, Fitrie pernah addhuh akting tor amaèn peran sinetron bân artis sinetron sè kalonta akadhi Aḍhitya Putri, Winnie Yanthi, Cynthia Wijaya, Anggie Regia Ananḍari, Fairus Faisal, Ḍuḍe Harlino, Tyara Renata, Reka Soerianata, Gita Priyangailfia, Yazaliya, Anḍriariya, Raharja, ban bannya’ polè èn- laènna.

## Filmografi

### Film

### Sinetron

### FTV

* *Azab: Hujan Baḍai Mengiringi Pemakaman Penjual Liang Lahat (2018)*
* *Azab: Jenazah* *Ḍimakan Harimau Karena Menjual Susu Oplosan (2018) Aperran dhâddhi Ratna*
* *Azab: Jenazah Orang Yang Menggelapkan Uang, Keranḍanya Jatuh Ke Lumpur Hisap Karena Ḍitolak Bumi (2018) Aperran dhâddhi Nani*
* *Azab: Makam Yang Menangis Bertahun-Tahun (2018) Aperran dhâddhi* *Ḍesi*
* *Azab: Makam Yang Penuh Asap (2018) Aperran dhâddhi Lani*
* *Azab: Wanita Bermulut Keji* *Ḍan Pemfitnah, Keranḍanya Jatuh Ke Jurang Ḍan Makamnya Ḍihantam Pohon (2019) Aperran dhâddhi Susi*
* *Azab: Wanita Ambisius Pengincar Harta, Tak Bisa* *Ḍimakamkan Karena Ḍikepung Ular Berbisa (2019) Aperran dhâddhi Nanik*
* *Suara Hati Istri: Hanya Karena Aku Ibu Rumah Tangga Biasa Bukan Berarti Aku Tak Berguna (2019) Aperran dhâddhi Meli*
* *Suara Hati Istri: Aku Hanya Ingin Jaḍi Istri Bukan Janḍa Berkali (2019) Aperran dhâddhi Niken*
* *Suara Hati Istri: Nasibku Menjadi Wanita Penghasil Anak (2019) Aperran dhâddhi Salma*
* *Suara Hati Istri: Sampai Kapan Aku Menjadi Istri Simpanan (2019) Aperran dhâddhi Astriḍ*
* *Suara Hati Istri: Yang Kau Lakukan Drama, Yang Kau Dapatkan Karma (2020) Aperran dhâddhi Lila*
* *Suara Hati Istri: Aku* *Ḍan Anakku Tak Aḍa Artinya Ḍimata Suamiku (2020) Aperran dhâddhi Mira*
* *Suara Hati Istri: Aku Selalu Setia Paḍa Suamiku Meskipun Ḍisakitinya (2020) Aperran dhâddhi Intan*
* *Suara Hati Istri: Keturunan Selalu* *Ḍijadikan Alasan Suamiku Untuk Mengkhianatiku (2020) Aperran dhâddhi Hilda*
* *Suara Hati Istri: Satu Enak* *Ḍipandang, Satu Enak Dikantong (2020) Aperran dhâddhi Aisah*
* *Suara Hati Istri: Bagi Suamiku Harta* *Ḍunia Lebih Berarti Ḍibanding Aku Ḍan Keḍua Anak Kami (2020)*
* *Suara Hati Istri: Mantan Istri Suamiku Tak Rela Kami Bahagia (2020) Aperran dhâddhi Karina*
* *Suara Hati Istri: Banyak Anak, Tapi Tak Banyak Rezeki (2020) Aperran dhâddhi Irma*
* *Suara Hati Istri: Pengorbananku* *Ḍi Balik Jeruji Besi Ḍibalas Pengkhianatan Suamiku (2020) Aperran dhâddhi Seruni*
* *Suara Hati Istri: Aku Yang* *Ḍiḍuakan, Aku Yang Ḍisalahkan (2020) Aperran dhâddhi Listy*
* *Suara Hati Istri: Aku Istri, Bukan Lebah Maḍu Yang Bisa Kau Maḍu (2020) Aperran dhâddhi Astuti*
* *Suara Hati Istri: Yang Kedua Selalu* *Ḍianggap Perusak Rumah Tangga Paḍahal Belum Tentu Benar (2020) Aperran dhâddhi Ayu*

## Sombher
Nadia Saphira

**Nadia Saphira Ganie** (lahèr 20 Oktober 1987) panèka model, aktris, bân pengacara Indonèsia. Salèrana amolaè karirra dâri modeling kalabân dhâddhi finalis è lomba GADIS Sampul taon 2003.

## Ka'odi'ân Awwâl
Nadia lahèr è Jakarta, pottrèna Junaedy Ganie,  pangosaha bân ahli asuransi sè atugas mènangka Direktur Otama BNI Life. Nadia lolos dâri SMA Negeri 70 Bulungan, Jakarta bân ollè gelar hukum dâri Universitas Pelita Harapan. Sa'ellana jârèya nerrossaghi pendidighân master è Universitas Westminster, London è taon 2011.

## Karir
Nadia amolaè karir mènangka sala sèttong finalis Gadis Sampul 2003. Sinetron partama sè èbintangè bân sè malonta nyamana èngghi panèka *Ada Apa kalabân Cinta?* è taon 2003. Sa'ellana lolos dâri Universitas Westminster è taon 2013, salèrana abâli ka Indonèsia ka'angghuy nerrossaghi karir è bidâng hokom. Salèrana amolaè karirra bâkto èghâbhung è firma hokom *OC Kaligis* bân *Lucas SH & Partners*. Nadia pas maddhek firma hokom dhibi' sè anyama *Bayuputra Hutasoit Ganie*. 

## Filmografi

### Filem

## Sombher
Yopie Latul

**Yopie Latul** (7 Sèptèmber 1955 – Tangghâl 9 Sèptèmber 2020) panèka sala sèttong panyanyi Indonèsia dâri Ambon, Maluku. Salèrana molaè èkennal sareng orèng bânnya' sa'amponna makalowar singgel sè abhul-ombhul "Ayun Langkahmu" sè ètolès sareng Elfa Secioria bân Wieke Gur è taon 1986. Salaèn jârèya, Yopie jhughân èkennal kalabân lagu "Kembalikan Baliku" sè ètolès sareng Guruh Soekarnoputra, sè ètampellaghi è Festival Popular Indonesia è taon 1987 kalabân paduwân sowara Swara Mahardhika. 

Yopie jhughân èkennal polana ngennallaghi lagu etnik agenre musik house "Poco-Poco" (1995), sè ghi' pagghun èghuna'aghi mènangka lagu senam kantos samangkèn kalabân nyama sè padâ. Lagu panèka madhâddhiyâghi salèrana ollè piyala Anugerah Musik Indonèsia 2001 è kategori Panyanyi Disco/House Music/Rap/Dance Music Palèng Bhâghus. 

## Sèdhâ
Yopie sèdhâ  è tangghâl 9 Sèptèmber 2020 pokol 16.02 WIB sa'ellana è tès positif COVID-19 bân è kobur è Taman Pemakaman Umum Tana Kosèr, Blok. AI Blad. A64 Plot. 0599, Jl. Bintaro Raya, Kby. Lama Lao', Kebayoran Lama, Jakarta Lao', Jakarta.

## Diskografi

### Album Solo

* *Poco Poco* (2000)
* *The Best of Yopie Latul* (1998)
* *Tiada Berdaya* (1994)
* *Remix Hitam tapi Manis* (1994)
* *Kusesali* (1994)
* *Simalakama II* (1993)
* *Hey Gadis* (1991)
* *O Sussy Sayang* (1989)
* *Dansa Gepe-Gepe* (1984)
* *Jopie Latul - Ambon Jazz Rock* (1982)

## Sombher
Ḍuḍe Harlino

**Ḍuḍe Harlino** (lahèr è tangghâl 2 Ḍèsèmber 1980) panèka aktor bân moḍèl asal Inḍonèsia.

## Kaoḍi'ân Awwâl
Ḍuḍe lahèr kalabân nyama  Ḍuḍe Harlino tangghâl 2 Ḍèsèmber 1980, è Jakarta, Inḍonèsia. Salèrana pottrana Haiḍir Hanif bân Ermy Syukur. Èbhuna orèng Lintau, Tanah Datar, Somattra Bârâ'. Nyamana sè lughâllu, **Ḍuḍe**, panèka singkatan ḍâri tangghâl bân bulân kalahèranna, "**Ḍu**a **Ḍe**sember."

## Kalakoan
kalakoan akting Ḍuḍe èmolaè bâkto Ḍuḍe tampil dhâddhi pamain figuran è pan-bârâmpan juḍul serial proḍuksi *Multivision Plus*, akadhi *Tersanjung*, *Kehormatan*, bân *Ḍewi Fortuna*. Ḍuḍe jhughân tampèl  è pan-bârâmpan episoḍe serial ḍrama *Cerita Anak* *Ḍunia.*

Ḍuḍe sempat bâḍâ è bâbâna *MḌ Entertainment proḍuction house* ḍâri Mei kantos Novèmber 2004, amaèn figuran è serial *Bawang Merah Bawang Putih.*

Nyamana molaè èkennal bânnya' orèng sa'amponna amaèn è serial *Intan* *ḍân Cahaya bân amaè peran* abhâreng Naysila Mirḍaḍ.

È taon 2007, salaèn dhâddhi Aktor Favorit è *Panasonic Awards*, Ḍuḍe jhughân mennang pangarghâ'ân laènna, è antarana *Star of the Year* dâri *Mellyana's Guardians* bân *Bintang Inḍonèsia* 2007 ḍâri *tabloid Bintang Inḍonèsia*.

È taon 2010, Ḍuḍe mennang polè *Panasonic Awards* dhâddhi Aktor Favorit, katello kalèna è taon 2013 bân è akhèr è taon 2014.

Tangghâl 14 Ḍèsèmber 2013, Ḍuḍe ènyamaè Ḍuta Anti-Aging bân ḍokter sè anyama Ḍebby Vinsky.

## kaoḍi'ân pribaḍi
Ḍuḍe akabin bân Alyssa Soebanḍono è tangghâl 22 Maret 2014. Kaḍuwâna èparèngè tello' ana' sè anyama Muhammaḍ Ḍirgantara Ariendra Harlino, Malik Mahenḍra Harlino, bân Aisyah Aulia Putri Harlino.

## Sombher
Brian May

**Brian Harold May**, (lahèr 19 Juli 1947) panèka musisi, panyanyi, panolès laghu, bân astrofisikawan Inggris. Brian aropa'aghi angghuta bân gitaris otama ḍâri *band rock* Queen.

## Riwayât Kalakowan
Brian èyangka' mènangka CBE sareng Ratu Elizabeth II è taon 2005 ka'angghuy "palayânan ka'angghuy industri musik bân ka'angghuy kagiyadhân amal". Brian ngaollè gellar Phd ḍâlem astrofisika ḍâri *Imperial College London* è taon 2007. Brian aropa'aghi angghuta kanselir *John Moores*, Universitas Liverpool ḍâri taon 2008 kantos 2013. 

È taon 2001, Brian èlantik è *Rock and Roll Hall of Fame* mènangka angghuta Queen bân è taon 2018, band panèka narèma pangarghâ'ân  *Grammy Lifetime Achievement Award.*

Salaèn aktif anyanyi, Brian aropa'aghi sala sèttong pamaddhek kampanye kasadaran *Asteroid Day*. Asteroid 52665 Brian may ènyamaè kalabân nyamana. Brian jhughân aropa'aghi aktivis na'-hak-hak kèbân, bân akampanye nentang pamburuwân kèbân bân parosakan èkosistem museng è Inggris.

## Diskografi
* *Star Fleet Project* (1983)
* *Back to the Light* (1992)
* *Another World* (1998)
* *Red Special - Japanese Tour Mini Album* (1998)
* *Furia* (2000).

## Sombher
Nadila

**Laela Rachmawati**, lebbi èkennal mènangka **Nadila** (lahèr 28 Dèsèmber 1978) panèka sala sèttong pènyanyi bân aktris sè asalla dâri Indonèsia. Nadila èkennal è taon 1996 bâkto anyanyi lagu *Salahkah Aku*. Tello taon saterrossa, Nadila marammè dhunnya musik bâkto aduwet sareng Fatur è lagu *Kulakukan Semua* *Untukmu*, sè èkala' dâri album kompilasi *Love 2000.*

## Karir
Nadila molaè èkennal sajjhek makalowar album pertamana sè abhul-ombhul *Salahkah Aku* (1996). Dâlem album partama panèka Nadila nyabe' 9 lagu. Lagu kalabân bhul-ombhul sè padâ sareng albumma, bisa malonta nyamana Nadila. È taon 2000, Nadila ngaollè pratèn orèng bennya' bherkat duwetta sareng Fatur, vokalis Java Jive, è dâlem lagu "Kulakukan Semua Untukmu". Sa'amponna album partama, Nadila makalowar pan-bârâmpan album, sanajjân ta' sarammè album pertama, èngghi panèka *Jangan Tinggalkan Aku* (1997), *Tak Bisa Aku Sendiri* (1998), *Satu dari Hatiku* (2001) bân *Karena Cinta* (2004). 

Bânnè coma è dhunnya nyanyian, lolosân SMPN 3 Cimahi, Universitas Pasundan Bandung panèka jhughân ampon maso' ḍâ' ḍhunnya èkting kalabân abintangè sinetron *Anak Ibuku* bân *Kucinta Dia*. 

## Diskografi

* *Salahkah Aku* (1996)
* *[[:id:Jangan_Tinggalkan_Aku|Jangan Tinggalkan Aku]]* (1997)
* *Tak Bisa Aku Sendiri* (1998)
* *[[:id:Satu_dari_Hatiku|Satu dari Hatiku]]* (2001)
* *Karna Cinta* (2004)

## Sombher
Anna Margaret

**Anna Margaret Collins** (lahèr è tangghâl 12 Junè 1996) panèka panyanyi, jhughân panolès laghu bân aktris Amèrika. Margaret kalonta karana karjâna ḍâri *soundtrack* (lajur sowara) è fèlem *Starstruck*.

## Awwâl Kaoḍi'ân
Margaret lahèr è Lecompte, Louisiana, bân nettep è Alexandria, Louisiana. Sajjhâk ghi' omor ennem taon, Margaret ampon tampil è acara-acara bân noro' les vokal. È sala sèttong audisi, Margaret èbimbing bân èpènta ka'angghuy ngalè ka Los Angeles, tapè tettep ahèrra pagghun abâli ka  Alexandria, Louisiana.

È bâkto notopan, Margaret dhâddhi rèlawan è *Los Angeles Program Sindrom down*. Margaret jhughân alako è pan-bârâmpan kalakowan cèta' pamoḍèlan. Margaret jhughân aktif ajhâr, bân sareng orè towana èkèrèmè ghuru ḍâri sakola'an swasta ka'angghuy ngajhâri Margaret sè asakola è romana dhibi'.

## Diskografi

### ''Single''

## Video musik

## Filmografi

## Sombher
Furry Setya Raharja

**Furry Setya Raharja** (lahèr è tangghâl 7 April 1983) panèka aktor Inḍonèsia. Furry èkennal è adha'na orèng bânnya' lèbât peranna mènangka Purnomo, sè èkennal kalabân "Mas Pur," è serial televisi sè palèng lanjhâng è Inḍonèsia, *Tukang Ojek Pengkolan*, sè ètayangaghi molaè taon 2015 kantos taon 2023.

## Kaoḍi'ân Awal
Furry paneka pottrana Sumarḍji bân Inḍarti. Furry anḍi' tarètan binè' sèttong, Dhenok Esthi Prasetyanti, bân taretan lake' sèttong, Wisnu Prasetya Utomo.

## Kalakoan
Salèrana bân kancana abhânto kelompok musik Ḍ'Ketans, sè noro' lomba è musim empa' Auḍisi Komeḍian TPI è taon 2007. Namong, rèng-orèng panèka gagal lolos è paringkat ennem. Saellana jârèya, Furry alako dhâddhi pamain figuran sabellunna èkennal polana peranna dhâddhi Purnomo è sinetron *Tukang Ojek Pengkolan*, sè ètayanganghi è taon 2015.

## Kaoḍi'ân Pribaḍi
Furry akabin bân Erva Yanti è omorra 23 taon. Ḍâri pakabinanna panèka, Kaḍuwâna èbherkadhi ana' binè' sè anyama Meuthya Safira. Namong, Kaḍuwâna coma oḍi' abhâreng bâllung bulân bân  akhèrra apesa è bâkto Meuthya aomor lèma taon.

Furry akabin polè kaḍuwâ' kalèna, bân parèntèng lampa televisi sè anyama Ḍwinda Ratna, è tangghâl 15 Ḍèsèmber 2018. Saellana ra-kèra lèma taon akabin, Furry bân Ḍwinda motossaghi ka'angghuy apeèsa, bân Dwinda ngomomaghi apèsa è tangghâl 8 Pèbruari 2024.

### Penḍiḍighân

* Universitas PGRI Semarang, S-1 Penḍiḍighân Bhâsa bân Sastra Inḍonèsia (lulus)

## Sombher
Five Vi

**Fivey Rachmawati**, èkennal kalabân nyama **Five V** (lahèr 12 Sèptèmber 1979), Engghi panèka sala sèttong artis Inḍonèsia.

## Kaoḍi'ân Pribaḍi
Five V panèka binèna pangacara Henry Yosoḍiningrat sè ka empa'. Pakabinanna ghun aomor korang ḍâri sabulân, bân Fivey Rachmawati apèsa lèbât "oca'an." Sabellunna, Fivey akabin Iwan Setya Budḍiman. Pakabinanna panèka èakhèrrè è taon 2006 sa'amponna pasangan panèka anḍi' pottra binè' sè anyama Bilqis Meliska.

## Filmografi

### Film

### Sinetron

### FTV

## Sejarah elektoral

## Sombher
Adly Fairuz

**Ahmad Adly Fayruz** (lahèr tangghâl 14 April 1987) èngghi panèka palakon sareng penyanyè ḍâri Inḍonèsia sè katoronan Sondhâ.

## Karèr

### Akting
Adly toman dhâddhi juwara parlo sè saongghuna kalabân juḍul Supermama Selebconcert.

Adly molaè èkennal nalèkana alakon dhâddhi Aldo ḍâlem sèrial Cinta Fitri.

È taon 2017 sampè' 2019, salèrana alakon dhâddhi Zulkifli Adam / Adam Abdurrahman ḍâlem sèrial Jhudhu Wâsiat Rama.

### Politik
Nalèkana bâḍâ pamèlèan umum Bhupatè Karawang taon 2020, salèrana ècalonaghè mènangka dhâddhi bakkèl ḍâri Yessy Karya Lianti.

## Kaoḍi'ânna dhibi'èn
Adly tamaso' ana' wa'-towa'an ḍâri lèma' satarètanan. Orèng seppona asmana H. Agus Itianto sareng Hj. Lutfiah. Aldy akabin sareng Angbeen Rishi è tangghâl 28 Maret 2020. Kaḍuwâna akabin nalèkana pareppa'an bâḍâ COVID-19 è Inḍonèsia, saèngghâ coma ngalaksanaaghi salamâdhdhân kalabân sa'-kasa' tor coma èḍâtengngè sareng kalowargana sè semma'. Kaḍuwâna ngaghunghè pottra sè asmana Ardashir Behrouz Al Barraq è tangghâl 1 Jânuwari 2021.

È tangghâl 23 Oktober 2025, rajina mènta apèsa è Pengaḍilân Aghâma Jakarta Lao' tor kaḍuwâna resmi apèsa è tangghâl 11 Ḍèsèmber 2025. Hak kaangghuy arabât pottrana èkaollè sareng Angbeen, namong Adly èparèngè jhâlân kaangghuy atemmo sareng pottrana kasebbhut.

## Sombher
Jesse McCartney

**Jesse McCartney** (lahèr 9 April 1987) panèka panyanyi-anolès laghu, aktor, bân pangèssè sowara asalla ḍâri Amèrika Serikat. McCartney nyapa' kakalonta'an è ahèr taon 19990.

## Kaoḍi'ân Awwâl
McCartney lahèr è tangghâl 9 April è Westchester, New York. McCartney aropa'aghi pottrana Ginger (née Sarber) bân Scott McCartney. McCartney molaè tampil ḍâlem musikal masyarakat lokal, è omor 7 taon, sabellumma agabung kalabân tur nasional ḍâri *The King and I* è omor 10 taon abhâreng kalabân *bintang* *Phil of the Future*, Ricky Ullman.

## Lako
Albumma McCartney sè lughâlluna panèka  *Beautiful Soul*, sè èghâbây sa'abiddhâ ḍu taon, èrilis tangghâl 28 Sèptèmber 2004 è Amèrika Serikat bân lebbi ḍâri sèttong taon, jhughân è Èropa.

## Filmografi

### Fèlem

### Tivi

## Sombher
Flavio Zaviera

**Flavio Zaviera** (lahèr è tangghâl 28 Maret 2005) panèka aktor bân panyanyi Inḍonèsia.

## Kalakoan
Flavio molaè alako aktingnga è taon 2019, abintangè è sinetron *Lenong Legenḍa*, sè èproḍuksi bân MNC Pictures. Popularitas Flavio sajân atambâ sajjhek peranna dhâddhi Raquel è sinetron *Ḍari Jenḍela SMP*  è taon 2021.

## Filmografi

### Film

### Televisi

## Ḍiskografi

### Singel

## Pangarghâ'ân bân nominasi

## Sombher
Julia Perez

Yuli Rahmawati otâbâ sè lebbi èkennal kalabân nyama **Julia Perez** sè èpapanḍá' dhâddhi Jupe (15 Julè 1989 - 10 Junè 2017) èngghi panèka sorang penyanyè, moḍèl, aktris, prèsènter sareng pesohor ḍâri bhângsa Inḍonèsia.

Salèrana amolaè akarèr è Prancis. Salèrana akennalan sareng moḍèl lakè' Damien Lerez (Yusuf Perez) sè pas akhèrra dhâddi rakana tor hal kasebbhut dhâddhi jhâlân kaangghuy salèrana tampil dhâddhi moḍèl majalah FHM sareng Maxim è Prancis. Kalabân penampilan kadebbhut, Jupe ngaollè nominasi orèng binè' sè palèng lèbur bhâdhânna vèrsi majalah FHM sareng Maxim.

Asmana molaè èkennal saamponna alakon è pan-saponapan sinètron sareng filem layar lèbâr. È bulân April 2008, Julia Perez aparèng onèng manabi salèrana bhâkal akarèr è ḍunia ḍangḍut. Salèrana anyanyèaghi album lu-ghâlluna sè asmana Kamasutra.

## Parjhâlânan karèr

### Karèr awwâlna
Julia Perez ngawwâlè akarèr lèbât latèan mènangka dhâddhi sekrètaris è sèttong perusahaan swasta tor ngaollè kasempadhân kaangghuy nerrosaghè pamolangna è Bâlândhâ. Salèrana pas kennal sareng sorang moḍèl lakè' ḍâri Prancis sè asmana Damien Perez (Yusuf Perez). Karana kennal kalabân Damien akhèrra dhâddi kasempadhân kaangghuy salèrana tampil mènangka dhâddhi moḍèl majalah FHM sareng Maxim è Prancis. Kalabân tampil ḍâlem FHM sareng Maxim, Juoe ngaollè nominasi 100 orèng binè' sè bhâdhânna lèbur vèrsi majalah FHM sareng Maxim.

### Karèr 2002-2017
È taon 2002-2003 Jupe molaè èkennal è Inḍonèsia lèbât sèrial Cinta Lokasi, Komedi Cengngil, Sè Ajâgâ Pantai, Leppas Malem, Saporaaghè Kaulâ, Rahasia Ilahi, Hidayah, Ḍua', Mèmpè Manis, sareng Orèng Binè' Sè Èaniaya.

Persatuan Catur Sakabbhina Inḍonèsia (PEECASI) mèlè Jupe kangghuy dhâddhi ikonna. Hal panèka ètandhâi kalabân bâḍâna turnamen "Julia Perez Rapid Chess Open Tournament" è gheddhung Piramyd BPG, Senayan, Jakarta, Inḍonèsia è tangghâl 5 Oktober 2006.

Jupe ampon bânnya' alakon ḍâlem pan-saponapan filem layar lèbâr, akadhi Sossana Dhâddhi Parabân, Beranak ḍâlem Kobhur tor The Shasman. È filem Beranak ḍâlem Kobhur, salèrana alakon dhâddhi sètan.

## Sombher
Franda

**Franḍa Stefanus** (lahèr è tangghâl 8 Pèbruari 1987), èkennal kalabân mononim Franḍa, panèka moḍèl, aktris, bân parèntèng lampa ḍâri Inḍonèsia katoronan Jhâbâ bân Tionghoa. Franḍa amolaè lakona ḍâri dhunnya *presenting* dhâddhi finalis è kompetisi MTV VJ Hunt taon 2007.

## Kalakoan
kalakoanna Franḍa èmolaè dhâddhi finalis è kompetisi MTV VJ Hunt taon 2007. Sayangnga, Franḍa ta' mennang lomba, namong Franḍa mennang pangarghâ'ân favorit panonton. Aktris Tionghoa-Inḍonèsia[1] panèka jhughân dhâddhi host tamoy è program musik RCTI, Ḍahsyat, sè aghântè Luna Maya. È acara kasebbhut, Franḍa dhâddhi parlèntèng lampa binè' aghântèan bân  Olla Ramlan, Astriḍ Tiar, Laura Basuki, Jessica Iskanḍar, bân Fanny Fabriana. Franḍa saterrossa dhâddhi parèntèng lampa è acara Lensa Olahraga & Total Football è ANTV.

## Kaoḍi'ân Pribaḍi
Franḍa panèka mahasiswa è London School of Public Relations, lulus è taon 2009 kalabân ghellâr Sarjana Komunikasi.

Franḍa perna apacaran bân Bisma Karisma, Kaḍuwâna anḍi' hubungan abtdhâ 2 taon bân saterrossa apèsa. Franḍa saterrossa andi' hubungan bân Samuel Zylgwyn sè saterrossa akabin è tangghâl 8 Agustus 2016. Pasangan panèka èbherkadhi ana' binè' sè anyama Zylvechia Ecclesie Heckenbucker è tangghâl 29 April 2018 bân Faleia Heckenbucker è tangghâl 31 Mei 2022.

## Sombher
China Anne McClain

**China Anne McClain** (lahèr 25 Agustus 1998) panèka aktris bân panyanyi ḍâri Amèrika Serikat. McClain panèka angghuta ḍâri kalompo' panyanyi McClain abhâreng ḍuwâ' tarètan binè'èn.

## Kaoḍi'ân
McClain lahèr bân jâ-rajâ è Atlanta, Georgia. Ramana sè anyama Michael McClain, panèka produser musik. Èbhuna, Shontell, panèka panolès laghu. McClain nettep è Los Angeles, California abhâreng kalowargana.

## Lako
Lakona McClain èmolaè taon 2005 nalèkana omor pèttong taon. MacClain akting ḍâlem fèlem *The Gospel,* jhughân amaèn dhâddhi China James è *Tyler Perry's Daddy's Girls* (2007), abhâreng kalabân Idris Elba bân ḍuwâ' tarètan binè'èn. Saterrossa, McClain aperran è pan-bârâmpan fèlem bân pagghun anyanyi.

## Filmografi

### Fèlem

### Tivi

## Pangarghâ'ân

## Sombher
Sitha Marino

Ni Komang Sitha Dewi Marini (lahèr tangghâl 26 Agustus 1999) èngghi panèka palakon, penyanyè sareng atlet Inḍonèsia katoronan Italia sareng Bhâli. Salèrana tamaso' alè' ḍâri aktris Putri Marino.

## Kaoḍi'ân awwâlna
Sitha Marino ngaghungè asma lanjhâng Ni Komang Sitha Dewi Marino sè lahèr tangghâl 26 Agustus 1999 è Dènpasar, Bhâli. Sitha Marino tamaso' pottrè sè nomer tello' ḍâri tello' satarètanan ḍâri Francesco Marino sè asalna ḍâri Italia sareng Marianna Rupadmi sè asalna ḍâri Bhâli. Salèrana ngaghungè ḍuwâ' kaka' binè' sè asmana Putri Marini sè jhughân alako dhâddhi aktris sareng Selly Ambar Marino. Salèrana tamaso' alè' èpar ḍâri aktor sareng proḍuser Inḍonèsia, èngghi panèka Chicco Jerikho.

## Pamolangna

* SMA Katolik Soverdi

* Universitas Pelita Harapan, S1 Manajemèn (èpakalowar sareng kampus)

## Karèr

### Mènangka dhâddhi atlèt
Sitha Marino molaè senneng olahraga basket sajjhek salèrana agabung ka ḍâlem tim kegiadhân tambâ'ân baskèt è sakola'ânna.

Sitha Marino toman abâkkèlè sakola'ânna ḍâlem ajang Honda DBL Bhâli Series selama ḍuwâ' mosèm, èngghi panèka taon 2015 tor 2016. Sitha dhâddhi sala sèttong angghuta ḍâri tim Honda DBL All-Star.

Kalabân prèstasi kasebbhut, Sitha Marino ngaollè bhântowan bèasiswa è Universitas Pelita Harapan. È universitas kasebbhut, Sitha Marino katemmo sareng seniorna sè ngennalaghè ka klub Sahabhât Semarang. Asareng tim kasebbhut, Sitha Marino noro' lomba ḍâlem Srikandi Cup antara taon 2017 sampè' 2018 è Makassar.

## Sombher
Olla Ramlan

**Olla Ramlan Tissa** (lahèr è tangghâl 15 Pèbruari 1980) panèka sala sèttong artis, moḍèl, panyanyi, bân parèntèng lampa ḍâri Inḍonèsia.

## Kalakoan
Olla molaè alako dhâddhi finalis è lomba *Cover Girl* *Moḍe* è taon 1997. Lakona Olla è inḍustri hiburân èmolaè bherkat sokongan ḍâri Kaka'na, Lolitha Ramlan, sè ngajuwâghi ḍata pribaḍina ka lomba. Olla Sukses mennang dhâddhi Juara favorit.

È bulân Novèmber 2010, Olla resmi ètoddhu' dhâddhi ḍuta merèk Yahoo! OMG.

È taon 2011, Olla bân Ḍewi Sanḍra makalowar single kolaboratif sè ajuḍul "*Stop*."

## kaoḍi'ân pribaḍi
È taon 2003, Olla narèma pacarpènangan ḍâri pacarra, Alex Tian. Alex aropa'aghi moḍel ḍâri viḍeo klip kalabân single "*Matamu*," sè èlakonè bân Titi ḌJ. Olla akabin è tangghâl 17 Mei 2003, bân anḍi' pottra lakè' sè anyama Sean Mikael Alexanḍer. Pakabinan kaḍuwâna èkabhâraghi ta' sarmo è awwâl Oktober 2010. Alex abherri' katerangan jhâ' Pakabinanna kaḍuwâna la ampon marè  saellana ènyata'aghi cerai è tangghâl 7 Juli 2010.

tangghâl 20 Ḍèsèmber 2012, Olla akabin bân Aufar Hutapea. pakabinan panèka èbherkadhi ḍuwâ' pottra sè anyama Aleena Naira Hana Hutapea (16 Jânuwari 2015) bân Aḍreena Naira Hana Hutapea (3 November 2017). tangghâl 6 Juni 2022, Kaḍuwâna resmi apèsa.

## Sombher
Bridgit Mendler

**Bridgit Claire Mendler** (lahèr 18 Ḍèsèmber 1992) panèka aktris, panyanyi-panolès laghu, bân *eksekutif bisnis* sè asalla ḍâri Amèrika Serikat. Bridgit awwâlla èkennal mènangka aktris cilik, kalabân perran awwâllâ è fèlem *Alice Upside Down* (2007), *The Clique* (2008) bân *Labor Pains* (2009). 

## Awwâl kaoḍi'ân
Bridgit lahèr è Washington, D.C. bân ngallè abhâreng kalowargana ka Mill Valley, California, è omor 8 taon. è Mill Valley, Bridgit ngabâlâ pangalèburrâ ḍâlem a-*akting* bân molaè ngala' bâgiyân ḍâlem perran è tèatèr drama bân musikal, bân dhâddhi pamaèn palèng ngoḍâ è *San Francisco Fringe Festival*. Nalèkana omor 11 taon, Bridgit nyewa agen ka'abgghuy abhânto ngaollè kalakowan *akting*.

## Filmografi

### Fèlem

### Tivi

## Sombher
Vanessa Angel (palakon, lahèr 1993)

Vanesza Adzania (21 Ḍèsèmber 1993 - 4 Nopèmber 2021) sè lebbi èkennal kalabân nyama **Vanessa Angel** èngghi panèka palakon, penyanyè sareng moḍèl ḍâri Inḍonèsia.

È tangghâl 4 Nopèmber 2021, Veanessa Angel sareng rakana ampon adhingghâl dhunynya karana tabra'an sè kadhibi' è jhâlân tol Jakarta - Sorbhâjâ, ruas Jombang KM 672+400A.

## Kaoḍi'ân awwâlna
Vanessa èlahèraghi kalabân asma lanjhâng Vanessa Adzania è tangghâl 21 Ḍèsèmber 1993, è Jakarta, mènangka tamaso' pottrè wa'-towa'an ḍâri ḍuwâ' satarètanan kalabân orèng seppona sè asmana Doddy Sudrajat sareng Lucy Marywati.

Salèrana ngaghungè sèttong alè' teppa' sè asmana Mayang Lucyana Fitri (lahèr taon 2003). Èbhuna Vanessa adhingghâl dhunynya karana sakè' emboli paru sè èsangka karana korban praktèk sè congoco è bâkto saamponna ngalahèrraghi alè'na.

Sajjhek ghi' kènè', Vanessa neng-neng asareng emba lakè' sareng emba binè'na, èngghi panèka Abas Sabri (1931 - 2022), tor Rosindah (lahèr taon 1951), sè tamaso' orèng seppo ḍâri ramana.

## Karèr
Vanessa dhâddhi moḍèl foto è pan-saponapan majalah na'kana' ngoḍâ. Salèrana akhèrra mèlè kaangghuy akarèr kalabân total è ḍunia hiburân Inḍonèsia kalabân amaèn sinètron.

## Kaoḍi'ânna dhibi'èn
Vanessa akabin sareng Febri Andriansyah è tangghâl 11 Jânuwari 2020. Kaḍuwâna ngaghunghè sèttong pottra sè asmana Gala Sky Andriansyah è tangghâl 14 Julè 2020.

Nalèkana tampi ḍâlem podcast Denny Sumargo è bulân Julè sabelluna, Vanessa Angel adhâbu manabi salèrana katoronan camporan Ambon-Manado. Katoronan Ambon ḍâri ramana. Manabi katoronan Manado asalna ḍâri èbhuna.

## Sombher
Olga Syahputra

Yoga Syahputra (8 Pèbruwari 1983 - 27 Maret 2015), otâbâ sè lebbi èkennal kalabân nyama pangghung **Olga Syahputra** èngghi panèka palakon, penyanyè, prèsènter sareng komèḍian ḍâri Inḍonèsia sè katoronan Jhâbâ sareng Minang.

Olga tamaso' pottra wa'-towa'an ḍâri pètto' satarètanan ḍâri orèng seppona sè asmana Nur Rahman sareng Nurshida. Sala sèttong alè'na èngghi panèka Billy Syahputra - sè è buḍi arè noro' lampana kaka'na kaangghuy akarèr è ḍunia hiburân. Olga molaè akarèr è ḍunia hiburân kalabân alakon dhâddhi Lenong Bocah kalabân Sanggar Ananda asuhan ḍâri Aditya Gumay sareng angghuta sè laèn akadhi Okky Lukman, Chika Waode, Rafi Cinoun, Indra Bekti, Ruben Onsu. Samacemma lakon sè kènè' saterrosa èkalako, tamaso' dhâddhi asistèn ḍâri penyanyè Rita Sugiarto.

Karèr Olga sajen kalonta nalèkana salèrana dhâddhi prèsènter tèlèvisi tor alakon è pan-saponapan filem. Karèrna Olga ḍâlem ḍunia tèlèvisi lebbi bânnya' dhaddhi sorang prèsènter. Sajjhek taon 2008, salèrana dhâddhi prèsènter è acara musik Dahsyat RCTI asareng Luna Maya sareng Raffi Ahmad. Pan-saponapan filem toman èmaènaghi, akadhi Cintana Kaulâ Salanjhângnga. Olga jhughân toman akarèr è ḍunia tarik sowara kalabân anyanyèaghi ḍuwâ' laghu, èngghi panèka Ancor Atèna Kaulâ (2009) sareng Jhâ' Ganggu Kaulâ Polè (2010) sè ḍuwâ' laghu kasebbhut ècèptaaghè sareng Charly Setia Band.

Sajjhek April 2014, Olga ngaghungè penyaket radang selaput otak tor toman èrabât rosterrosan è Roma Sakè' Pondok Indah, sabelluna akhèrra aobhât ka Jèrman tor ḍibuḍina aobhât ka Singapura sampè' sèdhâ è Roma Sakè' Mount Elizabeth, Singapura è tangghâl 27 Maret 2015.

## Sombher
Laura Basuki

**Laura Basuki** (lahèr è tangghâl 9 Jânuwari 1988) panèka sala sèttong artis bân moḍèl asal Inḍonèsia.

Laura mennang Silver Bear ghâbây Penampilan Penḍukung Terbaik è Festival Film Internasional Berlin 2022 polana penampilanna è ḍâlem sèttog film Before, Now & Then. Laura panèka sala sèttong aktris sè mennang Piala Citra kategori Pemeran Otama Terbaik abhâreng Pemeran Otama lalakè'  Reza Rahaḍian è film 2010 3 Hati Ḍua Ḍunia Satu Cinta. Laura mennang Piala Citra kaḍduwâ'na sapolo taon saterrossa polana peranna dhâddhi Susi Susanti è Susi Susanti: Love All. Laura ampon ènominasiaghi ghâbây pètto' Piala Citra.

## Kalakoan
Laura molaè alako dhâddhi moḍel è video klip è single grup musik Niḍji "*Hapus Aku*" è taon 2006.

Laura ngalakonè akting lughâlluna è taon 2008 è film *Gara-Gara Bola*, sè ngaterraghi laura ollè pangargha'ân Artis Penḍatang Anyar Terbaik bân Artis Favorit è Indonesian Movie Awards 2009.

## kaoḍi'ân pribaḍi
Laura akabin bân Leo Satrya Sanḍjaja (lahèr 1977) è tangghâl 25 Junè 2011, è Gereja Reformasi Injil Inḍonesia è Jakarta ḍâjâ. Kaḍuwâna èbherkadhi ana' lughâlluna sè ebherri' nyama Owen Sandjaja, è tangghâl 7 Jânuwari 2016 ḍu arè sabellunna Molang arèna Laura sè ka 28.

## Sombher
Jordan Pruitt

**Jordan Pruitt Fuente** (*née* **Jordan Lynne Pruitt**; lahèr 19 Mèi 1991) panèka panyanyi-panolès laghu sè asalla ḍâri Amèrika Serikat sè nettep è Nashville, Tennessee. Pruitt ampon arilis ḍuwâ' album. Laghu lu-ghâlluna panèka Outside Looking In" bân maso' rèngkèng 77 è *Billboard* Hot 100 Amèrika Serikat.

## Kaoḍi'ân Awwâl
Pruitt lahèr bân jâ-rajâ è Loganville, Georgia. Pruitt asakola è *Covenant Christian Academy*. Pruitt molaè nolès laghu è omor sangang taon. È taon 2005, Pruitt arekkam album dèmo bân atandatanganè kontrak kalabân *Hollywood Records*.

## Kaoḍi'ân Pribadi
Pruitt panèka orèng Kristen. È bulân Mèi 2014, Pruitt abhâkalan sareng alumni *The Voice*, Bruan Fuente. Sè kaḍuwâ akabin è tangghâl 24 Mèi 2015. Sa'amponna ghânèka, Pruitt alahèrraghi pottra sarèyangnga è bulân Sèptèmber 2020.

## Diskografi

* *No Ordinary Girl* (2007)
* *Permission to Fly* (2008).

## Sombher
Alexa Vega

**Alexa Ellesse Vega** (lahèr 27 Agustus 1988) panèka aktris, panyanyi, bân pianis kabhângsa'an Amèrika Serikat. Vega kalonta ḍâlem perranna mènangka Carmen Cortez ḍâlem sèrial fèlem Spy Kids bân Shilo Wallace ḍâlem fèlem  *Repo! the Genetic Opera*. È taon 2009, Vega amaèn dhâddhi Ruby Gallagher è serial kalowarga *ABC, Ruby & The Rockits*.

## Kaoḍi'ân Awwâl
Vega lahèr è Miami, Florida. Ramana panèka orèng Kolombia bân èbhuna, Gina Rue, panèka mantan moḍèl Amèrika. Vega anḍi' ennem tarètan kandung, Margaux Vega (1981), Krizia Vega (1990), Makenzie Vega (1994; abintangè fèlem Saw bân Sin City), Greylin James (2000), Jet James (2005), bân Cruz Hudson Rue (2009). Vega abhâreng kalowargana ngallè ka Kalifornia bâkto omor empa' taon.

## Lako
Vega amolaè lako ankting ḍâri ghi' kènè' kalabân tampil è cem-macem fèlem bân sèrial tivi, sabellum ngaollè kakalonta'an internasional lèbât perran Carmen Cortez ḍâlem sèri fèlem *Spy Kids* sè suksès bân alanjut kantos pan-râmpan sèkuèl. Sa'amponna ghânèka, Vega terros aktif abintangè cem-macem bân drama tivi, tamaso' *Sleepover*, *Odd Girl Out*, *Repo! The Genetic Opera*, serta sitkom *Ruby & The Rockits*,maskè sèrial kasebbhut ta' alanjut ka mosèm salastarèna.

## Filmografi

## Diskografi

### ''Single''

## Sombher
ZZ Ward

**Zsuzsanna Eva Ward** (lahèr 2 Junè 1986) èkennal saccara profesional mènangka ZZ Ward, panèka panyanyi-panolès laghu sè asalla ḍâri Amèrika Serikat.

## Kaoḍi'ân
ZZ Ward lahèr è Abington, Pennsylvania bân jâ-rajâ è Roseburg, Oregon, sè ka'ḍimma Ward agabung kalabân band lu-ghâlluna abhâreng ramana, è omor 12 taon. Laghu lu-ghâlluna sè èkanyanyi panèka "laghuna Albert King sè ajuḍul "*As the Years Go Passing By*".

## Kaoḍi'ân Pribadi
Ward akabin sareng *produser rekaman*, E. Kidd Bogart è bulân Mèi 2017. Ana' sarèyangnga panèka Ezra Jack Bogart, lahèr tangghâl 3 Pèbruwari 2021. Ward kadhâng èsebbhut "orèng binè' asongko'an" karana lako ngangghuy *fedora* è attas pangghung. Ward molaè alakonè hal ghânèka (ngangghuy *fedora*) è bâkto omor 12 taon nalèkana tampil kalabân *band blues* anḍi'in ramana bân terro arassa'a lebbi luwes akadhi Muddy Waters bân Big Mama Thornton."

## Diskografi

* *Til the Casket Drops* (2012)
* *The Storm* (2017)
* *Dirty Shine* (2023)

## Filmografi

## Sombher
Muddy Waters

**McKinley Morganfield** (lahèr 4 April 1913 kantos sèdhâ 30 April 1983) èkennal saccara profesional mènangka **Muddy Waters**, panèka panyanyi-panolès laghu bân musisi *blues* Amèrika sè aropa'aghi tokoh penting ḍâlem *blues* salastarèna perrang, bân segghut èsebbhut mènangka "bhâpa' modern ḍâri *Chicago blues*". Gaya maènna èghâmbhârraghi mènangka "ojhân dherres *Delta beatitude*".

## Kaoḍi'ân
Muddy Waters jâ-rajâ è Stovall semma' bi' Clarksdale, Mississippi, bân è omro 17 taon, Muddy amaèn gitar bân harmonika, nèro artis blues lokal Son House bân Robert Johnson. È taon 1941, Alan Lomax bân Profesor  John W. Work III ḍâri Universitas Fisk arekkam Muddy è Mississippi ka'angghuy Perpustakaan Kongres.

## Lako
È awwâl taon 1930-wan kantos ahèr 1940-wan, Muddy amolaè lakona mènangka musisi *blues* kalabân amaèn harmonika. Salastarèna ngallè ka Chicago, Muddy dhâddhi musisi profesional bân aobâ gitarra ka gitar listrik. Sajjhâk taon 1948, abhâreng *Chess Records* bân *band*-na, Muddy ngaollè kasuksèsan lèbât pan-bârâmpan laghuna sè abhângon ciri khas *èlèktrik Chicago*. È partengnga'an taon 1950, karjâna rutin maso' ḍâ' pangarghâ'ân *R&B Billboard*, maskè kakalonta'an laghuna molaè toron ra'-para' ahèr ḍèkaḍè salastarèna taon 1950 ghânèka.

## Sombher
Na Daehoon

**Na Dae-hoon** (Hangul: 나대훈) otâbâ sè lebbi èkennal kalabân Aa Daehoon (lahèr 22 Oktober 1993) èngghi panèka sorang kontèn krèator, moḍèl, sareng tokang messa' (chef) ḍâri bhângsa Korèa Lao' sè nettep tor akarèr è Inḍonèsia. Salèrana èkennal lèbât kontèn digital sè ngagghuy tèma buḍâjâna Korèa, dhâ'ârân, sareng kaoḍi'ânna kalowargana è samacemma platform è mèḍia sosial. Asmana sajen èabâs sareng orèng bânynya' ḍâri Inḍonèsia nalèkana akabin sareng kontèn krèator Julia Prastini (Jule) è taon 2021 tor apèsa è taon 2025.

## Kaoḍi'ân awwâlna sareng latar belakangna
Na Daehoon lahèr è Korèa Lao' ḍâri orèng seppona sè tamaso' orèng naghârsarè Korèa Lao'. Orèng seppona apèsa nalèkana salèrana ghi' kènè'. Saamponna apèsa, salèrana toman èrabât sareng emba binè'na è Korea lao' sabellun pas èntar ḍâ' ramana ka Inḍonèsia.

Ramana Na Daehoon ampon alako è Inḍonèsia rakèra sajjhek taon 2002 tor pas akabin polè sareng orèng ḍâri naghârsarè Inḍonèsia. Sajjhek bâḍâ è Inḍonèsia, Na Daehoon dhâddhi pènter ngagghuy ngagghuy dhâbu bhâsa Inḍonèsia tor biyasa kalabân buḍâjâ sè bâḍâ. Salèrana pas mèlè kaangghuy neng-neng tor akarèr è Inḍonèsia, khusussâ è Jakarta tor è seddhi'na.

## Karèr
Sabelluna èkennal sareng orèng bânynya' mènangka dhâddhi kontèn krèator, Na Daehoon alako dhâddhi tokang messa' è rèstoran Korèan sè bâḍâ è Inḍonèsia. Ḍâri dhâ'ârân kasebbhut dhâddhi dhâsar kaangghuy kontèn sè lu-ghâlluna èghâbây sè èsabâ' è mèḍia sosialna, otamana sè maso' ḍâlem dhâ'ârân tor buḍâjâ Korèa.

## Sombher
Shandy Aulia

**Nyimas Shandy Aulia** (lahèr tangghâl 23 Junè 1987) èngghi panèka palakon sareng moḍèl ḍâri Inḍonèsia.

## Kaoḍi'ân awwâlna
Shandy Aulia lahèr è Jakarta è tangghâl 23 Junè 1987 mènangka dhâddhi ana' bungso ḍâri empa' satarètanan. Salèrana èparajâ ḍâlem kalowarga sè ngajhâri artèna along-polonh, salèng ngarghâè, tor salèng tabukka' sajjhek omorra ghi' kènè'. Kalabân massa kènè' sè ènga' ka'rowa noro' abhângon ḍâ' karakter sarta panḍangan ḍâlem ajhâlânè kaoḍi'ânna dhibi'èn otâbâ profèsional.

Ḍâlem parjhâlânan oḍi'na, Shandy Aulia noro' kaparcajâ'ânna èbhuna kaangghuy maso' aghâma Kristen. Pèlèan kasebbhut èjhâlânè mènangka dhâddhi bâgiyân dari prosès kaangghuy abhangon identitas dhibièn, samè kalabân nilai-nilai sè kalowargana ajhârè sajjhek ghi' kènè'.

Latar belakang kalowarga sareng pangalaman oḍi'na sè ampon èjhâlânè sajjhek ghi' kènè' aparèng pangro ḍâ' sikap sareng prinsip sè ètengghu' sampè' salèrana ampon rajâ.

## Karèr
Shandy Aulia èkennal mènangka sorang aktris Inḍonèsia sè segghut amaèn filem tor amaèn è tèlèvisi. Salanjhângnga parjhâlânan karèrna, salèrana ampon lastarè amaèn è pan-saponapan filem layar lèbâr, sèrial sareng sinètron sè èghâbây secara nasional. Karana noro' samacemma proyek kasebbhut, dhâddhi hal sè aparèng onèng manabi salèrana jhek-jhek ḍâlem ḍunia lakon sarta kontribusina ḍâlem inḍustri hiburân è Inḍonèsia.

## Sombher
Tommy Kurniawan

**Tommy Kurniawan** (lahèr tangghâl 15 Sèptèmber 1984) èngghi panèka palakon, parèntèng lampa, moḍèl sareng politikus ḍâri Inḍonèsia. Salèrana tamaso' angghuta Ḍèwan Perwakilan Rakyat Rèpublik Inḍonèsia ḍâri Partai Kebangkitan Bhângsa sè ajabat sajjhek tangghâl 1 Oktober 2019. Tommy jhughân dhâddhi Katowa Umum ḍâri organisasi sayap kepemudaan ḍâri partai kasebbhut, èngghi panèka Garda Bhângsa.

## Karèr
Tommy ngawwâlè akarèr lebaylomba Top Moḍèl Caedinal è taon 2000 tor ngaollè juwara nomer ḍuwâ'.

Tommy aghâbây sèttong perusahaan sè ènyamaè PT. Mata Bola Cemerlang Inḍonèsia, kalabân abhângon sèttong merek sè anyama Eyesoccer.

È pamèlèan umum legislatif Inḍonèsia taon 2024, Tommy ngaollè 100.656 sowara. Salèrana dhâddhi bakkèl ḍâri Partai Kebangkitan Bhângsa kaangghuy wilajâ pamèlèan Jhâbâ Bârâ' V.

## Kaoḍi'ânna dhibi'èn
Tangghâl 11 April 2011, Tommy akabin sareng Fatimah Tania Nadira. È tangghâl 26 Jânuwari 2012, Tommy ngaghungè pottra lakè' sè èparèngè asma Muhammad Al Fatih Fabrizio. È tangghâl 6 Jânuwari 2013, salèrana ngaghungè ana' binè' sè asmana Naira Syabila Azzahra Kurniawan. Tommy sareng Fatimah apèsa è tangghâl 29 Maret 2017.

È tangghâl 18 Pèbruwari 2018, Tomny akabin sareng Pottrè Inḍonèsia taon 2011 sè ḍâri Acèh, Lisya Nurrahmi. Ḍâri kabinan kasebbhut, kaḍuwâna ngaghunghè sèttong ana' sè asmana Muhammad Abqary Abdeebaran Kurniawan è taon 2019.

## Sombher
Dhawiya Zaida

Dhawiya Zaida (lahèr 1 Agustus 1985) panèka aktris, panyanyi, bân pelawak sè asalla dâri Indonèsia. Dhawiya panèka pottrè bungso dâri panyanyi dangdut sènior Elvy Sukaesih.

Dhawiya la molaè ngalakonè rekkaman bâkto ghi' kellas ennem. èpon la arekkam lèma' lagu, namong tadâ' album sè èrilis. Proses rekkaman kasebbhut ambu polana Dhawiya kenneng panyakèt sinusitis.

È bâkto Dhawiya kellas duwâ’ SMP, eppa’na nyoba’ mateppa’ rekkaman sè sempât èyambu'aghi kasebbhut, namong ta’ bisa polana sowarana Dhawiya la aoba. è taon 2000, orèng towana Dhawiya aghâbây studio rekkaman è bengkona bân molaè nerrossaghi pangaterrona mènangka panyanyi dangdut.

## Karir
Taon 2010, Dhawiya makalowar singgel sè abhul-ombhul "Aduh Bingung" sè è cèpta'aghi sareng Rieka Roslan. 

## Filmografi

### Filem

### Sèrial TV

### Sèrial Wèb

## Sombher
Dewi Hughes

Desak Made Hugeshia Dewi otabâ lebbi èkennal mènangka Dewi Hughes (lahèr 2 Maret 1971) panèka sala sèttong aktivis, prèsènter, aktor bân sastrawan dâri Indonèsia.

## Bâkto Kènè'
È bâkto Hughes omor 15 taon, ramana sèdhâ. Kâlowargana dhâddhi mèskèn, bân Hughes ahèrra mèlè nerrossaghi pendidighânna è SPG, saterrossa è FKIP Atmajaya. Osahana ka'angghuy mamarè pendidighânna matermmo salèrana sareng Kak Seto. È bakto jârèya, Hughes serrèng alako mènangka panjâgâ è pamèran buku ka'angghuy nyarè pèssè tamba'an. È bakto pamèran jârèya salèrana atemmo sareng Kak Seto. Bherkat Kak Seto, ana' sè kapèng lèma' dâri ennem satarètanan panèka maḍḍhek "Hughes Party House", Kak Seto jhughân nyokong tor nyemangaḍhi Hughes ka'angghuy ḍhâḍḍhi prèsènter TV.

## Karir
Pottrè ḍâri almarhum Dewa Made Sumarta sareng almarhum Putu Hermawati, ampon bannya’ ngatorraghi acara, tamaso’ “Mimpi Kali yee”, “Celoteh Anak”, “Angin Malam”, “Hati ke Hati”, tor “Jalinan Kasih”. Salaèn jadwal sè sibuk mènangka prèsènter, Hughes jhughân sibuk alako è dhunnya pendidighân na'-kana' bân maḍḍhek Dewi Hughes Foundation International (DHFI) bân jhughân anḍi' I-Hughes Scholling, èngghi panèka lembaga pendidighân sè merri' pendidighân alternatif è lowar sakola'an. Hughes jhughân nyaluraghi bakat ngajhârâh è Sakola Hughes Prèsènter Cilik bân Hughes Discovery Club. Hughes jhughân nolès buku "Kamu Juga Bisa Jadi Prèsènter Cilik". Hughes, sè senneng ka dhunnyana na'-kana', jhughân nolo' adokong filem sè atèma na'-kana', Petualangan Sherina.

## Sombher
Donna Harun

Donna Frederika Rubyanti ( lahir 21 Pèbruwari 1968), otabâ lebbi èkennal Donna Harun panèka aktris bân modèl Indonèsia.

## Karir
Donna amolaè karirra mènangka modèl bân saterrossâ bâdâ è dhunnya perran. Salèrana amolaè karirra è lajâr lèbar kalabân abintangè filem *Asmara* è taon 1992. Pottrè sè kapèng empa' dâri ennem ana'na Harun Al-Rasyid Wirasaputra, sè andi' dârâ Minangkabau, Palembang, bân Sonḍhâ, bân Rosaline Harun, sè anḍi' ḍârâ  Bâlândhâ panèka jhughân noro' aghâbây album asareng Donna Arsinta bân Novia Kolopaking. Salèrana toman dhâddhi èksekutor bâgiyân fèsyen è dâlem acara Mamamia Show Musim Katello' è taon 2010.

## Ka'odi'ân Pribadi
Salèrana panèka alè'na modèl Sandy Harun.

È taon 1985, è omor 17 taon, èpon akabin sareng Ardy Gustav. dâri kabinan panèka, Donna bân Ardy panèka andi' ana' lake' sè anyama Ricky Chilnady Pratama Harun, sè noro'è jhâlânna mènangka aktor. Namong, Donna bân Ardy apèsa è taon 1990. Salèrana akabin kaduwâ' kalèna sareng Hendra "Romy Soekarno" Rahtomo è taon 1996 bân apèsa è taon 2018. Salèrana andi' ana' lakè' sè anyama Muhammad Jihad Rahtomo Soekarnoputra  Taon 2019, Donna Harun akabin polè sareng lalakè' sè anyama Alisyahrazad Hanafiah. 

## Filmografi

### Filem

#### Peran èkting

## Sombher
Zendaya

**Zendaya Maree Stoermer Coleman** (lahèr 1 Sèptèmber 1996) panèka aktris bân panyanyi Amèrika. Pangarghâ'ânna tamaso' ḍuwâ' *Primetime Emmy Awards* bân *Golden Globe Award*. È taon 2022, *Time* anobattaghi Zendaya mènangka sala sèttong ḍâri 100 orèng palèng apangaro è dhunnya.

## Kaoḍi'ân bân Lako
Zendaya lahèr bân jâ-rajâ è Oakland, California. Zendaya amolaè lakona mènangka moḍèl na'-kana' bân panari latar. Zendaya amolaè  lakona è tivi mènangka Rocky Blue ḍâlem acara lawa' *Shake It Up* (2010–2013) bân aperran mènangka pamaèn otama ḍâlem acara lawa' *K.C. Undercover* (2015–2018).

Zendaya amolaè lakona mènangka moḍèl fèsen ka'angghuy *Macy's*, *Mervyns* bân *Old Navy*. Zendaya tampil è iklan èn-maènan *iCarly* abhâreng sareng Stefanie Scott. Zendaya jhughân alako mènangka panari latar ḍâlem iklan abhâreng bintang *Disney Channel,* Selena Gomez. È taon 2009, Zendaya panèka pamaèn sè tampil ḍâlem viḍio musik *Kidz Bop*. 

## Filmografi

## Sombher
Onadio Leonardo

Leonardo Arya, èkennal kalabân asma **Onadio Leonardo** (lahèr tangghâl 4 Jânuwari 1990) èngghi panèka musisi, palakon, parèntèng lampa, sareng tokang asiaran sè ḍâri Inḍonèsia tor katoronan Inḍia.

Onadio tamaso' basis sareng vokalis latar ḍâri gruo musik Killing Me Inside ḍâri taon 2005 sampè' 2009, tor dhâddhi vokalis utama ḍâri taon 2009 sampè' 2014.

Samangkèn, Onadio tamso' vokalis grup Lyon.

## Karèr

### Karèr ḍâlem musik

#### Killing Me Inside (2005-2014)
Onadio dhâddhi basis sareng vokalis latar ḍâlem grup musik Killing Me Inside ḍâri taon 2005-2009. È bulân Pèbruwari 2009, Onadio èpèlè dhâddhi vokalis kaangghuy aghântè'è kennengenna Sansan. È taon 2014, Onadio mèlè kaangghuy kalowar ḍâri grup musik kasebbhut.

#### 1990 (2015)
Onadio sareng Widy Soediro Nichlany abhângon proyèk duo sè èparèngè nyama 1990 è taon 2015. Kaḍuwâna dhâddhi disjoki kalabân Widy sè jhughân dhâddhi vokalis. 1990 makalowar laghu sè Lu-ghâlluna kalabân juḍul "Destinasi".

#### LYON (2019 - Samangkèn)
È taon 2019, Onadio dhâddhi vokalis LYON. angghuta grup musik kasebbhut èngghi panèka Rudy (vokalis sareng kibordis) tor Okin (basis)

Lyon ampon makalowar bânnya' laghu, èngghi panèka "Ego", " Asa sareng Ruang", "Fiksi sè lèbur", sareng "Semesta Adhâbu ". 

#### Reunion (2019-samangkèn)
È taon 2019, Onadio abhângon sèttong grup musik sè ènyamaè Reunion asareng Raka Tor Sansan.

### Akting (2019-samangkèn)
È taon 2019, Onadio amaèn filem sè lu-ghâlluna èngghi panèka Pretty Boys. Ḍâlem filem kasebbhut, Onadio alakon dhâddhi orèng lakè' sè ngebinè' sè anyama Roni.

## Kaoḍi'ânna dhibi'èn
Onadio ngaghungè hubungan sareng orèng sè bhidhâ aghamana èngghi panèka Beby Priscilia Gustiansyah - sè samangkèn èkennal kalabân Beby Leonardo. Beby aghâmana Islam tor Onadio aghâmana Katolik. Kaḍuwâna sempet neng-neng è ḍâlem sèttong roma selama empa' sampè' lèma' bulân toe akabin sè bhidhâ aghâma jhughân è tangghâl 29 Junè 2019. Kabinan kaḍuwâna èlaksanaaghi è Gerèja Katolik. Kaḍuwâna ampon ngaghunghè pottrra lakè' sè lu-ghâllu sè èparèngè asma Juan Gianluca Leonardo Wage è tangghâl 26 Sèptèmber 2019, tor ngalahèraghi ana' sè nomer ḍuwâ' sè parobâna binè' sè asmana Janeera Deluca Leonardo Wage ètangghâl 8 Sèptèmber 2025.

## Sombher
Selena Gomez

**Selena Marie Gomez** (lahèr 22 Juli 1992) panèka panyanyi, aktris, produser, bân pabisnis sè asalla ḍâri Amèrika Serikat sè èkennal sajjhâk amaèn sèrial Disney *Wizards of Waverly Place* bân ngaollè kasuksèsan rajâ è industri musik kalabân pan-bârâmpan album bân singel nomer sèttong. Selena jhughân aktif mènangka produser bân pamerran ḍâlem cem-macem fèlem bân serial sè kalonta, sarta ngaollè bânnya' pangarghâ'ân b`an kakalonta'anna bisa nyapa' global. È lowar dhâddhi artis, Selena ajhâlânè cem-macem bisnis, filantropi, bân advokasi kasèhatan mèntal.

## Kaoḍi'ân Awwâl
Selena Marie Gomez lahèr è Grand Prairie, Texas è tangghâl 22 Juli 1992, aropa'aghi pottrè ḍâri Ricardo Joel Gomez bân mantan aktris pangghung Amanda Dawn "Mandy" Cornett. Ramana Selena panèka katoronan Meksiko sabâtara èbhuna katoronan Italia. 

## Awwâl Kalakowan
Lu-ghâlluna Selena anḍi' pangaterro dhâddhi artis, nalèkana ngabâs èbhuna yap-sèyap ka'angghuy aksi pangghung. Selena ahèrra noro' audisi ka'angghuy cem-macem perran, atemmo sareng Demi Lovato nalèkana audisi *Barney and Friends*. Selena Gomes bân Demi Lovato tapèlè ka'angghuy tampil è serial *Barney and Friends*. taon 2002.

## Filmografi

### Fèlem

## Sombher